Angliya premer-ligasining 13-turida «Tottenhem» klubi «Chelsi»ga 1:2 hisobida yutqazib, mavsumdagi ilk mag‘lubiyatini qabul qildi. Tribuna.uz ma’lumotiga ko‘ra, endilikda Yevropadagi «Kuchli beshlik» chempionatlarida joriy mavsumda yutqazmagan 3ta jamoa qolmoqda. Bular Ispaniya chempionati vakili «Real», Germaniya bundesligasida harakat qiluvchi «RB Leyptsig» va «Hoffenxaym» jamoalari hisoblanadi. «Real» mavsumda boshqa turnirlarda, Chempionlar ligasi va Ispaniya Kubogida ham mag‘lubiyat neligini bilmayapti. «Hoffenxaym» esa Germaniya Kubogi doirasida, nimchorak finalda «Kyoln»ga qarshi kechgan uchrashuvda 1:2 hisobida yutqazgan.